Paul Verner

Paul Verner (26 prill 1911 – 12 dhjetor 1986) ishte një politikan komunist gjerman. Ai iu bashkua lëvizjes komuniste në moshë të re dhe shkoi në mërgim gjatë sundimit të Adolf Hitlerit . Verner u bë një personalitet i shquar politik në Republikën Demokratike Gjermane pas Luftës.së Dytë Botërore

 Jeta e hershme 
Verner lindi në Chemnitz në vitin 1911. Babai i tij ishte punëtor metali ndërsa nëna e tij punonte në industrinë tekstile. Verner u trajnua si punëtor metali njëlloj si babai i tij. Në moshë të re, Verner iu bashkua organizatës komuniste të fëmijëve Jungspartakusbund (Lidhja e Spartakut të Ri).  The Sed Leadership after the Sixth Party Congress (III)  

 Aktivizmi politik 
Në vitin 1925 ai u bashkua me Lidhjen e Re Komuniste të Gjermanisë (KJVD). Në vitin 1929 u bë anëtar i Partisë Komuniste të Gjermanisë (KPD). Ai punoi si vullnetar në shtëpinë botuese komuniste Kämpfer-Verlag në Chemnitz. Ai u bë anëtar i udhëheqjes rajonale të KJVD në Saksoni. Në vitin 1932 ai u bë redaktor i Junge Garde ('Garda e Re'). 

 Në mërgim 
Me marrjen e pushtetit nga nazistët në Gjermani, Verner e la Gjermaninë. Nga fundi i vitit 1933, ai u bë anëtar i Byrosë Skandinave të Internacionales së Re Komuniste dhe ishte një ndër redaktorët e Jugendinternationale (botimin në gjuhën gjermane të Internacionales së Re Komuniste). Në vitin 1934 ai u zhvendos në Paris, ku u bë kryeredaktor i Junge Garde, një post që e mbajti deri në pranverën e vitit 1935. Ai u transferua në Belgjikë, pasi KJVD u riorganizua. 

Verner luftoi si vullnetar në Brigadat Ndërkombëtare në Luftën Civile Spanjolle .  Pas mbarimit të saj, ai emigroi në Suedi .  Ai u arrestua nga autoritetet suedeze në Smedsbo, Värmland, dhe mbeti nën arrest mes marsit 1940 dhe 1942. Pasi u lirua nga Smedsbo filloi të punonte si metalpunues në Suedi nga gushti 1943. 

 Karriera politike në RDGJ 
Pas përfundimit të Luftës së Dytë Botërore, ai u kthye në Gjermani. Gjatë vitit 1946 ai ishte një bashkëthemelues, së bashku me Hermann Axenin dhe Erich Honeckerin, i Rinisë së Lirë Gjermane ( <i id="mwPA">"Freie Deutsche Jugend"</i> / FDJ),  

Në vitin 1958 Verner u bë anëtar kandidat i Byrosë Politike të Partisë së Unitetit Socialist të Gjermanisë (SED).  Ai ishte gjithashtu një nga sekretarët e Komitetit Qëndror të partisë. Në mars 1959 Verner u bë Sekretar i Parë i organizatës së rrethit të Berlinit të SED, një institucion i fuqishëm në RDGJ. Në atë kohë, distrikti i partisë përfshinte edhe Berlinin Perëndimor . Verner mori kritika për performancën e zymtë të partisë në Berlinin Perëndimor. Nën udhëheqjen e Verner, organizatat e Berlinit Perëndimor u ndanë nga SED në 1961 (dhe do të bëheshin Partia e Unitetit Socialist të Berlinit Perëndimor ). 

Verner u bë anëtar i plotë i Byrosë Politike në 1963. The Sed Leadership After the Sixth Party Congress Për pjesën më të madhe të viteve 1970 dhe fillim të viteve 1980, ai ishte anëtari i dytë në rangun e hierarkisë së SED dhe de fakto njeriu i dytë më i fuqishëm në vend pas liderit të partisë Erich Honecker .

Ai vdiq në Berlin më 12 dhjetor 1986. 
Kategoria:Vdekje 1986
Kategoria:Lindje 1911